title: Gourloez
text: Gourloez, anavezetoc'h evel Urlo pe Urloù, pe Sant Urlo, a voe kentañ abad Abati ar Groaz Santel e Kemperle. Abadet e voe d'ar 14 a viz Gwengolo 1029 gant Orscand, eskob Naoned. Erruout a reas en e abati nevez gant 12 manac'h o tont eveltañ eus abati Redon. Madoù a voe roet d'an abati gant Alan Kanhiart, kont Kerne : Lothea, Bai, Mellag, Tremeven hag Ar Gerveur.
  
  Mervel a reas e 1057 goude bet o ren an abati e-pad eizh vloaz warn-ugent war-bouez ugent deiz, hervez Dom Placide Le Duc. Anvet eo bet da wenvidig gant ar pab.
  
  Lec'hioù
  Enoret eo e Lannejenn ha Langedig, eno en deus pep a chapel hag a feunteun en e anv. 
  Brudet e oa dour e feunteunioù da bareañ droug-sant-Urlou, pe an urloù. Ur chapel all en e anv a oa gwechall e Leskoed e Sant-Tudal.
  
  Levrlennadur 
   Henri Guiriec, La Région de l'Ellé - bas et haut Ellé (pajennoù 33, 34 ha 36), e ti an aozer, 1939. 
  
  Sent vrezhon